Mietet l-attriċi ta' Hollywood Cicely Tyson fl-età ta' 96 sena. Tyson kienet magħrufa għall-karattri b'saħħithom ta' Afrikana-Amerikana li ħadmet f'diversi films. Matul il-karriera twila tagħha hija rċeviet żewġ unuri prestiġjużi għall-interpretazzjoni tagħha fil-film The Autobiography of Miss Jane Pittman li jittratta dwar l-era tad-drittijiet ċivili tal-1974. Hija kienet ukoll l-ewwel mara ta' karnaġġjon skur li ħadmet irwol prinċipali fid-drama televiżiva East Side/West Side fl-1960. Fost dawk li fakkru l-memorja tagħha, kien hemm l-eks President Amerikan Barack Obama fejn fuq Twitter mhux biss tkellem dwar l-kisbiet kbar tagħha iżda fakkar il-mod kif Tyson serviet bħala mudell influwenti matul is-snin.